CELEX: 62010TN0295
Language: da
Date: 2010-07-07 00:00:00
Title: Sag T-295/10: Sag anlagt den 7. juli 2010 — Camara mod Rådet

28.8.2010   
            
            
               DA
            
            
               Den Europæiske Unions Tidende
            
            
               C 234/51
            
         Sag anlagt den 7. juli 2010 — Camara mod Rådet
   (Sag T-295/10)
   ()
   2010/C 234/91
   Processprog: fransk
   
      Parter
   
   
      Sagsøger: Kerfalla Person Camara (ved avocat J.-C. Tchikaya)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Annullation af Rådets forordning (EU) nr. 1284/2009 af 22. december 2009 om visse særlige restriktive foranstaltninger over for Republikken Guinea for så vidt som den vedrører sagsøgeren.
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøgeren har nedlagt påstand om annullation af Rådets forordning (EU) nr. 1284/2009 af 22. december 2009 om visse særlige restriktive foranstaltninger over for Republikken Guinea (1) for så vidt som sagsøgeren er optaget på listen over fysiske eller juridiske personer, enheder eller organer, hvis pengemidler og økonomiske ressourcer indefryses i henhold til forordningens artikel 6.
   Til støtte for sin påstand har sagsøgeren fremsat tre anbringender:
   
               —
            
            
               Anlæggelse af et åbenbart fejlagtigt skøn ved at optage sagsøgeren på listen over fysiske eller juridiske personer, enheder eller organer, hvis pengemidler og økonomiske ressourcer indefryses.
            
         
               —
            
            
               Tilsidesættelse af artikel 215, stk. 3, TEUF idet den anfægtede forordning ikke indeholder nogen retsgarantier, navnlig processuelle.
            
         
               —
            
            
               Tilsidesættelse af Den Europæiske Unions charter om grundlæggende rettigheder for så vidt som den anfægtede forordning tilsidesætter i) princippet om forbud mod forskelsbehandling ved at fastholde sagsøgerens navn på listen over sanktionerede personer på grund af sagsøgerens sociale baggrund, ii) retten til forsvar ved ikke at fastsætte en procedure for at underrette sagsøgeren om de omstændigheder, der lægges vedkommende til last, iii) adgangen til effektive retsmidler, idet Rådet ikke har oplyst sagsøgeren om klageadgangen, og iv) sagsøgerens ejendomsret.
            
         
      (1)  EUT L 346, s. 26.